السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
الامام الشيخ محمد عاوز آآ ينصحكم نصيحة هو بيخبركم ان بكرة فيه تراويح ان شاء الله بكرة في مباراة المباراة دي نهائي بطولة اوروبا الشيخ محمد ما شاء الله متابع
ابتدي يقول لكم آآ ما فيش عرض بكرة ان التراويح اجازة يعني نصيحة قبل الكلمة النبي صلى الله عليه وسلم كان في يوم من الايام يحاصر الكفار فانشغل وشغلوه عن صلاة العصر
يعني هو يحاصرهم ويقاتلهم شغلوه حتى عن وقت صلاة العصر فقال صلى الله عليه وسلم ملأ الله بيوتهم وقبورهم نارا لي يا رسول الله؟ عشان هم كفار طبيعي والا لماذا قتلهم
ولكن قال شغلونا عن صلاة العصر رغم انه كان في عمل مبارك صلى الله عليه وسلم وما كان يدافع عن هذا الدين. ومع ذلك وجد ان هذا الامر كان انشغال
وخالد رضي الله عنه كان ينظر الى كتاب ربه ويبكي ويقول شغلت عنك بالجهاد في سبيل الله ايه اللي شغلك عن القرآن؟ مشغول بايه ؟ بالجهاد في سبيل الله عيب اوي
اما النبي ان النبي صلى الله عليه وسلم يقول لك من قام رمضان ايمانا واحتسابا غفر له ما تقدم من ذنبه. يعطيك هذا العرض وهذا العرض لن تحققه الا اذا قمت جميع ليالي رمضان. وقال النبي من صلى مع الامام حتى ينصرف
كتبت له قيام ليلة فانت عشان تدرك التلاتين ليلة لازم تصلي ورا الارمام فعندك يعني مباراة كده كده بتتعاد كده كده بتسجلها كده كده كل حاجة سبحان الله! بسهولة ممكن عادي جدا تضع هذه الخيرات في كفة وهذا الامر في كفة
انا لا اتكلم الان في احكام شرعية ونتكلم في حلال وحرام ويجوز مش يجوز هنتكلم في حاجة تانية خالص الواحد عنده امتحان الصبح ويروح يشارك في بطولة تنس ده مع عقل ده
ما فيش حد يوافق على كده. يقول له الامتحان بكرة سبحان الله! فيه فرصة بكرة انك تعتق من النار تضيعها ليه ؟ يعني لو جدلا تخيل كده غدا النبي صلى الله عليه وسلم قال وفي كل ليلة عتقاء من النار صح
طيب بكرة اللي اللي يسيب التراويح عشان حاجة زي كده يغلب على زنه انه سيكون من اهل القائمة نسأل الله ان يعتق جميع المسلمين من النار ولكن لابد يا جماعة ان نري الله منا صدقا وبزلا وسبقا ومسارعة
مش بسهولة كده الواحد يفوت ايه هذا الامر تعالوا ندخل ونتكلم عن واحد شوفوا وميوله واهتماماته فعلا يا لحظك يا ابا بكر ابو بكر الصديق رضي الله عنه ابو بكر عندما نتكلم عنه تستحضر انه الرجل الذي اختاره الله صاحبا لحبيبك
صلى الله عليه وسلم وشهد وشهد القرآن بزلك يا لجمالك يا ابا بكر! ان القرآن يشهد انك صاحبه الشعبي يقول عاتب الله عاتب الله الناس كلهم الا ابي بكر في هذه الاية
ايه هي الاية؟ الا تنصروه فقد نصره الله. اذ اخرجه الذين كفروا ثاني اسنين. اذ هما افي الغار اذ يقول لصاحبه الذي نصره وخرج معه عشان كده النبي صلى الله عليه وسلم كان بيقول كده
اما انتم تاركون لي صاحبي. مش هتسيبوا لي بقى صاحبي عشان كده يقول ما منكم من احد له يد علينا الا كافئناه. احنا رضينا له والكلام ده. الا ابو ابو بكر
تركنا الله يوم القيامة يكافئه كل الابواب تسد. ده الكلام ده بيقوله في مرض موتى. الابواب اللي على باب المسجد اللي بتدخل المسجد فيه ابواب كتيرة. قال الا باب ابي بكر. الباب اللي يدخل منه ابو بكر الصديق
سبحان الله! يقول ما منكم من احد له منة علينا اجل من منة ابي بكر لنا في ماله ونفسه. زوجني ابنته. ووساني في ما له واعتق بلالا وتحمل تكاليف دار الهجرة. حملني الى دار الهجرة
ما نفعني مال كمال ابي بكر فبكى ابو بكر وقال وما انا ومالي الا لك ووالله لقد ما نفعني الله بك شف عم النبي صلى الله عليه وسلم يقول على واحد كده يقولوا يا جماعة كل واحد منكم كافئني بحاجة انا رديت عليه. الا ده مش قادر عليه. فما فانا
فهل انتم تاركون لي صاحبي؟ مش هتسيبوا لي بقى صاحبي؟ سبحان الله! ابو بكر الصديق رضي الله عنه الذي اثنى عليه القرآن واطنب. ابو بكر اول يوم طبعا ابو بكر لو قلنا اول كزا اول كزا اول كزا ابو بكر حقق الاولية دي في كم حاجة؟ في تمنتاشر حاجة
اول واحد اسلم بالنبي صلى الله عليه وسلم من الرجال وهو كان صديقه صغيرا وهو في الصغر كان صديق النبي صلى الله عليه وسلم وواساه كبيرا بماله وهنشوف ابو بكر واسى النبي صلى الله عليه وسلم ازاي بالمال؟ ابو بكر يقول للنبي صلى الله عليه وسلم
يقول فقدتك في مجالس القوم يقولون انك عدت الالهة قال يا ابا بكر اني رسول الله ارسلني الله بكذا وكذا وكذا وكذا وكذا. فقال ابو بكر الذي اصطفاه الله هو تحت النبوة بخطوة وفوق الناس بخطوات. رضي الله عنه. اشرف من وطأت قدمه الارض بعد الانبياء
ابو بكر الصديق ده فيقول له ايه ؟ اسلمت يا رسول الله بك يقول النبي صلى الله عليه وسلم يقول ابو بكر فما سر النبي صلى الله عليه وسلم بمثل هذا اليوم؟ كان يوم عظيم جدا بين
بالنسبة للنبي صلى الله عليه وسلم ويعمل ايه؟ سعيد ابن جبير يقول سعيد ابن المسيب يقول كانت يد النبي في مال ابي بكر كيد ابي بكر فكر في مال نفسه
ياخد منه عادي جدا. في يوم من الايام اشترى واحد من واحد حاجة خدها هو كده قال له تبيعني دي بكام ؟ فقال له كزا كزا. قال له ايه ؟ قم يا ابا بكر. فسد هذا المال. يلا ادفع له
كأن النبيين الفلوس ديت هي الفلوس دي. يوم الهجرة طلع كم؟ اربعين الف اداهم للنبي صلى الله عليه وسلم ادخره الله عز وجل لصحبة اشرف الخلق احب الخلق الى الله محمد. اختار له اختار له الله عز وجل صاحبا. وهذا صحابي لما نيجي نشوف سيرته رضي الله عنه
ما هو عشان القرآن ما لا يطنب كده هكذا. لا يعاتب الخلق كلهم ويستثني ابو بكر كده. لأ ده اهتماماته كانت ايه؟ كانت ايه ميوله؟ كانت ايه اهدافه؟ يكفي وهو ماشي في الهجرة عشان تعرفوا همه
ونقارن بقى هموم الكبار بهمومنا احنا الصغار. ما نشوف بقى وهو ماشي مع النبي صلى الله عليه وسلم احتاج النبي صلى الله عليه وسلم للماء يقول ابو بكر في اللبن فاعطيته اللبن فشرب رسول الله. الرواية المشهورة اللي احنا كلنا عارفينها نقول ايه؟ فشرب حتى ايه؟ ارتويت
الرواية الادق فشرب حتى رضيت والرضا اعلى من الارتواء وكأنه يرضيني انه يكون في اهنأ حال وفضل. ده اللي يرضيني. انا لا ارضى الا وانا شايفه كده ايه رايق ده كان ابو بكر الصديق ولما دخل الغار
بحس عن الظل يقول فوجدت الظل فهيمهدته لرسول الله صلى الله عليه وسلم شوفوا العمق اما يكون واحد بيرافق النبي صلى الله عليه وسلم هكذا. تيجي واحدة تسأله يا رسول الله لو اتيت اليك فلم اجدك. قال اتي هذا
تعالي تلاقي روحي لابو بكر على طول الصديق فكان النبي صلى الله عليه وسلم له معزة خاصة عند ابو بكر. ابو بكر كان من اجل اصحاب النبي صلى الله عليه وسلم ثابتا في كل
العوائق والزروف اللي اتقابله في حياته مال ما شاء الله لا قوة الا بالله. طلع ماله واعتق سبعة كانوا يعذبوا في سبيل الله اه الدين محتاج مالك النهاردة تلاقي مسلا الناس تيجي تقول ايه احنا يا جماعة بنبني مسجد ولا بنعمل دار ايتام ولا بنعمل دار قرآن ولا مش عارف فيه اعتكاف وفيه وجبات ولا
في سحور جه واحد يقول لك ايه راجل سري وغني. خمس وجبات مني لله في سبيل الله. وانا ما حدش يقول اسمي بالله عشان بتضايق من الحاجات دي. يعني ما تقولوش مسلا الحاج فلان اتبرع بخمس وجبات لله. وشايف
اوي ان هو ايه عمل حاجة ابو بكر ماذا فعل؟ ما له كله يطلع منه. عشان كده ربنا شرفه بخير الايه؟ البيوت والده اسلم وهو مسلم واسماء بنته مسلمة وحفيده ابن اسماء اسلم وكلهم صحابة. دي الحاجة الوحيدة البيت الواحد
اللي فيه الاربعة دول ابو الجد والجد والاب ايه؟ والابن. الشريحة دي كده النسل ده الوحيد اللي خد الصحبة بيت ابو بكر الصديق رضي الله عنه. يطلع من ما له كم
مرة تلات مرات شف الناس تتعزب على طول ينفق ويقولوا له يقول لهم انا عاوز بلال بسبعة اوقية من زهب. يقولوا له ايه؟ سبعة! ده انت رادد لنا واحدة بس تكفي. قال والله
لو ابيتم الا مئة لدفعت هي دي الاخوة. هي دي الاخوة في زات الله عز وجل هو يعرف ان ده بزل الله عز وجل يبزله للاعزال. يعرف قيمة قيمة اخوه. عشان كده يا جماعة الاسار دي
واي حد بيبزل اي حاجة ربنا بيخلدها. ابى الله الكلمتين اللي كانوا في الغار دول ما حدش سامعهم الا ان يسمعهم جميع المخلوقين الجن والانس ساني اسنين از هما في الغار في غار ما حدش سامعهم ولا حد معهم
لكن الله عز وجل يخلد اي اسر انت بتعمله. سيدنا ابراهيم لما وقف فوق الصخرة ربنا جعل لك المقام ده مخلد صلي ركعتين هنا. انت ريحة بوقك في الصيام لخروف فم الصائم اطيب عند الله. عشان تعرف انت قد ايه غالي عند ربنا اطيب عند الله من ريح الايه؟ المسك. ما اغبرت قدم في سبيل
لله رجلك دي وهي ماشية وانت بتعفر كده ورايح مشوار في سبيل الله في زات الله الغبار ده لأ عينك دي عما بتدمع. الدمعتين دول او الدمعة دي اللي نزلت لا في عيون لا تمسها النار. ليه؟ بزل لله عز وجل
ده النملة لما بزلت خلد الله زكرها. الهدهد لما عمل حاجة للدين خلد الله زكرها. الضفدع في نار ابراهيم كان بيبخ مية فنهى النبي عن قتله تكريما له دور في خدمة الدين. له اسر. عشان كده الاخوات اللي بيكونوا لابسين حجاب ولابسين لبس امهات المؤمنين. واحد بيشوف في الحر ده اللي احنا دخلنا
فيه نسأل الله ربنا يرفع عنا. والله نسأل الله ان يجعل لهم هذا العمل ستر لهم يوم القيامة من النار شف اتحملوا ازاي وهم مغطيين شعرهم وهم مغطيين وشهم وهم متغطيين كده ولا بتاع حتى لو كاشفة وشها. بس لابسة زي امهات المؤمنين ولابسة زي
محتاجة وشروط الحجاب الصحيح. الواحد يقول سبحان الله! الاخت دي ماشية ازاي! انت قاعد في العربية وفي التكييف ومش مستحمل! وهي ماشية كده اعتز بدينها ان هي عارفة كويس جدا ان الاسلام مش اجبرها بحتة قماشة وخلاص لأ دي هوية. فهي عارفة ان هي لا يطئون
يغيظ الكفار ولا ينالون من عدو ليلا الا كتب لهم. هي عارفة ان ده يمجد عزتها فصابرة. فنسأل الله ان يصبر هؤلاء ويثبت هؤلاء. فاي شيء انت بتعمله لدين الله ربنا بيسبته لك ويخلده لك. اهو ابو بكر ثاني
ويجي جيش العسرة ويجي معنا هنا بقى وعمر يقول انا ان شاء الله انا هسبق ابو بكر الصديق ويجي عشان يصبعه ما يقدرش يسبقه. يجي ابو بكر مطلع ما له كله لله عز وجل
سبحان الله فين تركت به لاولادك؟ يقول لهم تركت لهم الله ورسوله العلماء يقولوا ايه في الحاجة دي بيقولوا ما فيش حد يسيب ماله ويطلع من ماله كله الا لو كان له قلب كقلب ابي بكر. عنده يقين مش ييجي يطلع يقول لك ايه هو ايه اللي انا
عملته ده يعني كانت ايه لازمتها اللي انا اتبرع بعشر تلاف ولا عشرين الف في الموضوع ده. يا اخي والله الواحد مش عارف بيستعجل على ايه الواحد مش عارف بيعمل لا لا النوعية هي ديت لا لا ده انت
مش مش هو دول اللي ينفع يقلد ابو بكر الصديق رضي الله عن ابي بكر وان الله لا يخلد هكذا عبثا هم دول القدوة اللي ينبغي اللي احنا نتابعهم وان نعرف سيرتهم
سامحونا ان اليومين دول احنا ابتلينا ان في اشياء ما عناش عاوزين نسمعها والداعي اللي بيتكلم في الحاجات دي مباشرة الناس بتتضايق منه. انا مرة في يوم من الايام بتكلم عن الجنة والنار. فواحد قال لي ما بلاش نتكلم عن النار
قلت له يا حاج هو انا اللي حاطط الامتحان هو بعضه اهو انت فاكر يا عم انا ما تكلمش عن النار ان احنا مش هنشوف ان في نار وهنعدي من على الصراط
او انت حضرتك فاكر عن ما حدش يكلمك عن الموت ما فيش موت خلاص ما حدش ما كلمني عن الموت ان شاء الله مش هنموت. لأ جاي جاي بالعكس اللي
يخوفك لغاية ما الامن يجي لك ده افضل بكتير جدا من اللي يأمنك لغاية ايه ما ترشق في الخوف هو انتم شايفين الناس النصابين كتير يضحك عليك في حاجة وتيجي تلعن تقول له ايه؟ ليه ما كانش صريح معي؟ صح
في درس في الاعتكاف ان شاء الله. ازا احيانا الله اسمه ما لا يطلبه المستمعون لازم يبقى فيه مواجهة. قال وانى هذا قال هو من عند انفسكم احنا لازم يا جماعة نشوف هل هؤلاء اللي احنا بنتفرج عليهم دول
ده يستاهل انك تضيع وقتك؟ اه الاسلام امر بالرياضة مش بمشاهدة الرياضة وتضيع الاوقات دي كمان في الليالي الفاضلة دي فالشيخ محمد بيأكد عليكم بكرة في تراويح وهيطول ان شاء الله
نسأل الله ان يتقبل منه ومنكم جميعا. جزاكم الله خيرا